open-index/open-wikipedia-markdown huggingface dataset:
Osamu Tezuka

, nado en Toyonaka o 3 de novembro de 1928 e finado o 9 de febreiro de 1989, foi un debuxante de manga, animador, produtor, activista e doutor xaponés. É coñecido por ser o creador de *Astro Boy*, *Kimba the White Lion* e *Black Jack*. É a miúdo considerado o "Padriño do Anime" e o equivalente xaponés de Walt Disney, o cal foi a súa maior inspiración durante os seus anos de formación. A súa prolífica obra, as súas técnicas pioneiras e as innovadoras definicións dos xéneros valéronlle os títulos de "o pai do manga", "o deus da BD" e "*kamisama* do manga". O seu corpo repousa no cemiterio do templo Souzen-ji de Kiryū, Gunma.

## Traxectoria 
Osamu Tezuka era o irmán máis vello dos tres fillos que tiña a familia Tezuka en Toyonaka. O seu alcume era *gashagasha-atama* (*gashagasha* é un termo popular para sucio, e *atama* significa cabeza). As historias que a súa nai lle contaba de pequeno foron as que inspiraron a súa creatividade. Tezuka medrou en Takarazuka, Hyōgo e a súa nai levábao acotío ó teatro Takarazuka. A Takarazuka Revue, unha obra teatral interpretada integramente por mulleres, incluíndo os papeis masculinos, tamén tivo un grande impacto nos traballos posteriores de Tezuka, como no deseño dos vestidos dos seus personaxes. El dixo que sentía un profundo "sentimento de nostalxia" pola Takarazuka.

Tezuka comezou a debuxar banda deseñada o segundo ano na escola de primaria. Arredor do quinto ano atopou un insecto chamado "Osamushi". O nome do insecto era tan semellante ó seu, que decidiu adoptalo como nome artístico. A súa compañía de animación chamouse Mushi (insecto) Production. Chegou á conclusión de que podería usar o manga como un medio que o axudase a convencer á xente a coidar o mundo. Despois da segunda guerra mundial, creou o seu primeiro traballo (ós 17 anos de idade), *Diary of Ma-chan* e logo *Shin Takarajima*, que foron as primeiras obras da idade dourada do manga.

## Notas
Tallón

O topónimo **Tallón** pode referirse a:

;En Galiza
***Tallón**, lugar da parroquia de Macendo, no concello de Castrelo de Miño;
***Tallón**, lugar da parroquia de Nogueira, no concello de Meis;
***Tallón**, lugar da parroquia de Luía, no concello de Ortigueira.

## Véxase tamén
### Outros artigos
***O Talló**, lugar da parroquia de Toedo, no concello da Estrada.
Xogos Olímpicos de Inverno de 1968

Os **X Xogos Olímpicos de Inverno** celebráronse en Grenoble, unha pequena cidade na rexión Ródano-Alpes ao sur de Francia.

Os Xogos tiveron lugar entre o 6 e o 18 de febreiro de 1968, foron os primeiros Xogos Olímpicos nos que se permitiu que participaran a RFA e a RDA como nacións independentes. O deportista máis destacado foi francés Jean-Claude Killy, ouro en todas as probas de esquí.

## Elección da sede 
Grenoble tivo que enfrontarse a outras 5 cidades por conseguir ser sede dos Xogos Olímpicos de Inverno. As votacións tiveron lugar na 61º Sesión do COI o día 28 de xaneiro de 1964 na cidade de Innsbruck en Austria.

## Facho Olímpico 
Do 16 de decembro de 1967 ao 18 de febreiro de 1968, 5000 relevistas levaron o facho olímpico nun percorrido de 7.222&nbsp;km que comezou en Grecia e que proseguiu a seguinte ruta:

Olimpia - Atenas - París - Estrasburgo - Lión - Bordeos - Tolosa - Marsella - Niza - Chamonix - Grenoble

## Sedes 
### Dentro da cidade de Grenoble 
* **Stade Inaugural** - Cerimonia de Apertura
* '''L'Anneau de Vitesse** - Patinaxe de Velocidade
* **Le Stade de Glace** - Hóckey sobre xeo, Patinaxe artística e Cerimonia de Clausura.
* **La Patinoire Municipale** - Hóckey sobre xeo

### Sedes da Montaña 
* **Chamrousse** - Esquí Alpino Masculino
* **Recoin de Chamrousse** - Esquí Alpino Feminino
* **Autrans** - Esquí de Fondo e bíatlon
* **Piste de Bobsleigh'* *(en Alpe d'Huez)* - Bobsleigh
* **Piste de Luge** * (en Villard-de-Lans)'' - Luge
* **Tremplin de 70 Mètres** - (en Saint-Nizier-du-Moucherotte) - Saltos en esquí
* **Tremplin de 90 Mètres** - (en Saint-Nizier-du-Moucherotte) - Saltos en esquí

## Deportes 
## Países participantes 
## Cadro de Medallas 
## Véxase tamén
Vide, Vide de Miño, Castrelo de Miño

** Vide** é un lugar da parroquia de Vide de Miño no concello ourensán de Castrelo de Miño na comarca do Ribeiro. Segundo o INE e o IGE en 2011 tiña 102 habitantes (52 homes e 50 mulleres), cinco menos ca en 2010 (52 homes e 55 mulleres nese ano).
## Lugares e parroquias 
### Lugares de Vide de Miño 
### Parroquias de Castrelo de Miño 
## Notas 
## Véxase tamén 
### Outros artigos 
* Lugares de Castrelo de Miño
Condado de Adams, Colorado

O **Condado de Adams** é o quinto máis poboado dos 64 condados do Estado de Colorado. Segundo a Oficina do Censo dos Estados Unidos, este condado ten 441.603 habitantes, censo de 2010, un 21,4% máis con respecto ao censo do 2000. Este estado recibe o seu nome por Alva Adams, Gobernador de Colorado 1887–1889, 1897–1899, e 1905. A sede do condado é Brighton. O Condado de Adams forma parte da Área Metropolitana Denver-Aurora-Broomfield e da Denver-Aurora-Boulder.

## Historia 
En 1901, a Asemblea Xeral de Colorado votou a favor de dividir o Condado de Arapahoe en tres partes: un novo Condado de Adams, unha nova Cidade e Condado de Denver consolidada, e o resto do Condado de Arapahoe para renomealo como Condado de South Arapahoe.

## Cidades 
Sete **cidades** e unha vila (Bennett) forman parte do condado. Algunhas partes da maioría destes municipios están en condados veciños:
* Arvada (parcialmente)
* Aurora (parcialmente)
* Bennett (parcialmente)
* Brighton (maior parte)
* Commerce City
* Federal Heights
* Northglenn (maior parte)
* Strasburg (parcialmente
* Thornton (maior parte)
* Westminster (parcialmente)

## Notas 
## Véxase tamén 
### Ligazóns externas 
* Páxina do Goberno do condado*
* Biografía de John D. Henderson
* Evolución do Condado de Adams, por Don Stanwyck
Tropa de Elite

***Tropa de Elite*** é un filme brasileiro dirixido por José Padilha que se estreou no 2007. O guión foi escrito por Bráulio Mantovani, baseado no libro *Elite da Tropa* do sociólogo Luiz Eduardo Soares e dous capitáns de BOPE, André Batista e Rodrigo Pimentel.

## Sinopse 
Brasil, ano 1997. O capitán Nascimento (Wagner Moura) está ó mando dun escuadrón de Batallón de Operacións Policiais Especiais (BOPE), un corpo de elite da policía de Río de Xaneiro. A súa misión é actuar nas favelas, nas que a policía, por medo ou por corrupción, non intervén. Nascimento quere deixar o seu posto, xa que está a piques de ser pai, pero antes precisa atopar un substituto axeitado. Con ese fin comeza a instruír a dous policías honestos e amigos dende a infancia: Neto, que é un home de acción, e Matías, que estuda Dereito porque cre na lei. Xuntos entrarán no BOPE e cumprirán as súas misións ata as últimas consecuencias.

## Personaxes 
* Wagner Moura como Capitán Roberto Nascimento
* Caio Junqueira como Aspirante Neto Gouveia
* André Ramiro como Aspirante André Matias
* Maria Ribeiro como Rosane
* Fernanda Machado como Maria
* Fernanda de Freitas como Roberta Alunde
* Paulo Vilela como Edu
* Milhem Cortaz como Capitán Fábio
* Marcelo Valle como Capitán Oliveira
* Fábio Lago como Baiano
* Alex Avellar como 02
* Ricardo Pagotto Piai como 08
* Guilherme Aguilar como 07
* Pedro Bonfim como PM Robson
* Sandro Rocha como Sarxento Rocha

## Galardóns e nomeamentos 
* 2008: Festival de Berlín: Oso de Ouro.

## Véxase tamén 
### Ligazóns externas 
* Ficha na IMDb 
* Ficha en RottenTomatoes
Xogos Olímpicos de Inverno de 1976

Os **XII Xogos Olímpicos de Inverno** celebráronse en Innsbruck, Austria.

## Elección da sede 
* Para esta ocasión, Denver, Sion, Tampere e Vancouver foron as candidatas para celebrar os Xogos.
* Foi a segunda ocasión que Innsbruck organizou os Xogos Olímpicos de Inverno tras os Xogos de 1964. Razón pola cal acendéronse dúas chamas olímpicas.
* Os Xogos foron atribuídos nun principio á cidade de Denver (12 de maio de 1970) pero no 1972 os cidadáns do Estado de Colorado votaron en contra da utilización dos fondos públicos para soster as Olimpíadas. Deste xeito Innsbruck foi elixida en 1973 como sede.

## Facho Olímpico 
Do 30 de xaneiro ao 4 de febreiro, o facho olímpico realizou un percorrido de 1.618&nbsp;km desde Olimpia - Atenas e seguiu dúas rutas en Austria:

* Viena - Linz - Salzburgo - Innsbruck
* Viena - Graz - Klagenfurt - Innsbruck

## Deportes 
## Países participantes 
Os países que participaron nos XII Xogos Olímpicos de Inverno son os seguintes: 

## Cadro de Medallas 
## Notas 
## Véxase tamén
Jared Cunningham

**Jared Armon Cunningham**, nado o 22 de maio de 1991 en Oakland (California), é un xogador e baloncesto profesional estadounidense.

## Traxectoria 
Cunningham foi seleccionado na 24ª posición do Draft da NBA de 2012 polos Cleveland Cavaliers. Os seus dereitos foron traspasados pouco despois de ser elixido xunto a Jae Crowder e Bernard James ós Dallas Mavericks, a cambio de Tyler Zeller e Kelenna Azubuike. Asinou o seu contrato o 21 de xullo de 2012. O 11 de decembro de 2012, Cunningham foi enviado ó afiliado dos Mavericks na NBA D-League, os Texas Legends, tras facer 2.3 puntos en 3.4 minutos por partido. Foi chamado de volta o 31 de decembro de 2012.

O 27 de xuño de 2013, Cunningham foi traspasado ós Atlanta Hawks durante o Draft de 2013. O 22 de febreiro de 2014, foi cortado polos Hawks.

O 31 de marzo de 2014, asinou un contrato de dez días cos Sacramento Kings. O 10 de abril de 2014, asinou cos Kings para o resto da tempada.

O 29 de setembro de 2014, asinou cos Los Angeles Clippers. O 7 de xaneiro de 2015 foi traspasado xunto ós dereitos do Draft de Cenk Akyol ós Philadelphia 76ers, a cambio dos dereitos do Draft de Sergei Lishouk. Ese mesmo día, foi cortado polos Sixers.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Glen Rice

**Glen Anthony Rice**, nado o 28 de maio de 1967 en Flint, Míchigan, é un ex xogador americano de baloncesto profesional, que xogou na National Basketball Association (NBA). Xogaba nas posicións de escolta e aleiro.

Rice foi 3 veces All-Star, e é o 11º xogador con máis triplas anotadas na historia da NBA, con 1.559 durante os seus 15 anos de carreira profesional. Coma xogador, gañou un campionato da NCAA e outro da NBA. Conseguiu ademais o premio ó MVP do All-Star Game da NBA, e o premio ó mellor xogador da NCAA.

## Traxectoria profesional 
Rice foi seleccionado na 4ª posición do Draft da NBA de 1989 polos Miami Heat. Rice só anotou 13.6 puntos por partido na súa tempada rookie, pero subiu ata os 20 puntos por encontro nas súas outras cinco tempadas en Miami, e liderou ós Heat ás súas primeiras series de Playoffs contra os Chicago Bulls. Rice foi o primeiro xogador dos Heat en facer máis de 20 puntos por partido nunha tempada (1991-1992). Porén, os Heat foron incapaces de gañar unha serie de playoffs durante o período de Rice no equipo.

Rice xogou 1.000 partidos na NBA de 1989 a 2004. Foi tres veces All-Star, e rematou a súa carreira con 18.3 puntos e 4.4 rebotes en 1.000 partidos de tempada regular cos Miami Heat, Charlotte Hornets, Los Angeles Lakers, New York Knicks, Houston Rockets e Los Angeles Clippers. Rematou con 18.336 puntos anotados. Na tempada 1996-97 foi o terceiro máximo anotador da liga, tan só por detrás de Michael Jordan e Karl Malone, facendo 26.8 puntos por partido.

Rice xogou en 55 partidos de playoffs, e acadou 16.1 puntos e 4.5 rebotes. Nos seus tres partidos coma All-Star, fixo 16.3 puntos por encontro.

Rice conseguiu o seu único anel de campión da NBA coma membro dos Los Angeles Lakers na tempada 1999-00 contra os Indiana Pacers.

## Véxase tamén 
### Ligazóns externas 
* Perfil de Glen Rice en NBA.com
* Estatísticas en Basketball-Reference.com
Gran Premio de Alemaña de 1966

[miniatura|250px|right|[Lorenzo Bandini in his Ferrari on his way to sixth place.]]
O Gran Premio de Alemaña de Fórmula 1 de  (formalmente o ** XXVIII Großer Preis von Deutschland**) foi unha mestura de coches de carreiras de Fórmula 1 e Fórmula 2 que se celebrou en Nürburgring o 7 de agosto de 1966. A carreira, disputada sobre 15 voltas, foi a sexta rolda da tempada de Fórmula Un de 1966.

Foi o 28º Gran Premio de Alemaña e o 22º que se celebrou en Nordschleife. Levouse a cabo sobre 15 voltas ao circuíto de 22 quilómetros cunha distancia de carreira de 342 quilómetros.

A carreira gañouna o Campión do Mundo de  e  Jack Brabham pilotando o seu Brabham BT19, foi a súa cuarta vitoria consecutiva. Brabham gañou por 43 segundos sobre o Cooper T81 pilotado polo Campión do Mundo de  John Surtees. O compañeiro de equipo de Surtees o austríaco Jochen Rindt terminou terceiro. O primeiro piloto de Fórmula 2, foi piloto francés Jean-Pierre Beltoise oitavo pilotando un Matra MS5.

A carreira tamén viu a morte do piloto británico John Taylor logo dunha colisión con Jacky Ickx.

Brabham saíu con 39 puntos, máis do dobre que o seu máis próximo rival, o piloto de BRM Graham Hill.

## Informe da carreira 
Outra vez a pista mollada durante toda a carreira nun duelo entre Jack Brabham e John Surtees. Non foi ata que o embrague do Cooper fallou a dúas voltas do final, que a vitoria do australiano quedou garantida. Jim Clark malia cualificar na pole cometeu un erro e colisionou cunha gabia logo de usar os pneumáticos equivocados. Nun choque moito máis grave, o Matra MS5 de Jacky Ickx e o Brabham BT11 privado de John Taylor estrelaronse en Flugplatz. Taylor sufriu queimaduras graves no accidente e sucumbiu as súas feridas catro semanas despois.

Esta sería a última carreira de Fórmula Un no circuíto orixinal de Nürburgring Nordschleife antes de que se engadira a chicane de Hohrenhain para frear os coches que entraban en boxes.

## Clasificación 
* Nota: A carreira correuse a vez con coches de Fórmula 1 e Fórmula 2. Os equipos de Fórmula Dous indícanse cun fondo rosado.* 

## Posicións despois da carreira 
;Campionato mundial de Pilotos

;Campionato Mundial de Construtores

* **Notas**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas 
* 
*
Benni McCarthy

**Benedict Saul McCarthy** máis coñecido como **Benni McCarthy**, nado o 12 de novembro de 1977 en Cidade do Cabo (Suráfrica) é un exfutbolista que xogaba na demarcación de dianteiro centro, e un adestrador de fútbol.

## Traxectoria 
Moi xove destacou no equipo surafricano *Seven Stars* e fichou polo Ajax Amsterdam, co que gañou o Campionato holandés e a Copa de Holanda na tempada 1997-98. Ao ano seguinte o equipo repetiría título gañando a Copa.

No verán de 1999 chegou ao Celta de Vigo, ao igual que os tamén dianteiros Iván Kaviedes e Mario Turdó, onde se fixo coa titularidade dende o primeiro momento. Porén, foi perdendo peso no equipo co paso das tempadas, destacando a diferenza de rendemento entre as pretempadas e a tempada propiamente dita, onde non rendía como se agardaba del.

Coa chegada de Catanha mediada a tempada 2001/02 foi cedido ao FC Porto de José Mourinho, onde realizaría unha fantástica segunda parte de campionato, marcando 12 goles en 11 encontros. Porén o seu regreso a Vigo volveu ser decepcionante.

Ao rematar este segundo período en Vigo, e tras catro tempadas nas que disputou 66 encontros e marcou 10 goles, foi definitivamente traspasado ao FC Porto.

No equipo portugués tomou parte dunha das mellores tempadas da historia do club, conquistando o Campionato portugués, a Liga de Campións e a Supercopa de Portugal, sendo McCarthy o máximo goleador da Liga portuguesa con 20 goles e marcando 4 goles máis na Copa de Europa.

Ao ano seguinte o seu rendemento baixou, marcando 11 goles. Ao inicio da tempada 2005-06 manifestou o seu desexo de xogar na Premier League, pero non o conseguiu ata o ano seguinte, cando fichou polo Blackburn Rovers. En febreiro de 2010 foi traspasado ao West Ham, de onde se foi un ano despois ao Orlando Pirates de Suráfrica sen marcar ningún gol.

## Clubs 
## Palmarés 
### Campionatos nacionais 
### Campionatos internacionais 
### Distincións individuais
ESRO 1B

**ESRO 1B** (*European Space Research Organization 1B*), tamén coñecido como **Boreas**, foi un satélite artificial europeo lanzado o 1 de outubro de 1969 mediante un foguete Scout B desde a Base Vandenberg da Forza Aérea.

## Características 
ESRO 1B foi un dos membros do conxunto de satélites ESRO adicados a facer investigacións científicas. A misión de ESRO 1B foi estudar os fenómenos aurorais mediante sete instrumentos. Os estudos incluían observacións da luminosidade auroral, a composición e temperatura da ionosfera e o fluxo, tipo e espectro de enerxía das partículas atrapadas e precipitadas (electróns de enerxías de entre 1 e 400 KeV e protóns de entre 1 KeV e 30 MeV). Debido ao fallo da última etapa do foguete Scout, o satélite foi inxectado nunha órbita inicial máis baixa do planeada, de 339&nbsp;km de apoxeo e 280&nbsp;km de perixeo, cunha inclinación orbital de 85,1 graos e un período de 90,6 minutos, o que reduciu a vida útil do satélite a 52 días. O eixo de simetría do satélite estaba aliñado magneticamente co campo magnético terrestre. Funcionou sen problemas a pesar de non estar na órbita planeada, recollendo datos simultaneamente a ESRO 1A, lanzado case un ano antes. Reentrou na atmosfera o 23 de novembro de 1969

## Instrumentos 
ESRO 1B levaba a bordo un conxunto de instrumentos idéntico ó de ESRO 1A:

* Medidor de espectro de enerxía e fluxos de electróns atrapados e precipitados.
* Analizador electrostático de partículas a altas latitudes.
* Medidor de espectros de protóns atrapados e precipitados.
* Medidor de distribución angular de electróns e protóns.
* Medidor de espectros de enerxía e fluxos de protóns solares.
* Fotómetros aurorais.
* Sonda Langmuir.
* Medidor de temperatura e composición iónica.

## Notas 
## Véxase tamén 
### Outros artigos 
* ESRO (satélites)
Torneo Cidade de Vigo

:*Para o torneo de fútbol véxase Trofeo Cidade de Vigo.*

O **Torneo Cidade de Vigo** foi un torneo de clubs de hóckey a patíns disputado anualmente na cidade de Vigo entre 1983 e 2008, coa única excepción do ano 1999, cando non se disputou. O club máis laureado na historia da competición é o galego HC Liceo da Coruña, cun total de 13 títulos e 4 subcampionatos, sendo ademais o club que máis veces consecutivas conseguiu gañar o campionato, gañando todas as edicións entre 1985 e 1990, un total de seis.
## Historial 
* No ano 1999 non se disputou o torneo.

## Palmarés por equipos 
## Véxase tamén
Aurora López

**Aurora López López**, nada en Sarria o 16 de xaneiro de 1948, é unha escritora e investigadora da literatura galega.

## Traxectoria 
É doutora en Filoloxía Clásica pola Universidade de Salamanca. Profesora titular de Filoloxía Latina na Universidade de Granada, traballa nos campos da comedia e da literatura escrita por mulleres.

## Obras 
* *Conversas con Maruxa Villanueva*, 1995.
* *Saloucos. Quince poetas da terra nai*, 1999.
* *No sólo hilaron lana. Escritoras romanas en prosa y verso*, 1994.
* *Modelando con palabras. La elaboración de las imágenes de Catón y Cornelia*, 1998.
* *Rosalía de Castro. Documentación biográfica y bibliografía crítica (1937-1990)*, 1991-1993.
* *Rosalía de Castro. Estudios sobre a vida e a obra*, 2000.

### Edicións 
* *Poesía galega completa*, de Rosalía de Castro, 1992-1994, Sotelo Blanco, con Andrés Pociña.

### Obras colectivas 
* *Medea en Corinto*, de Luz Pozo Garza, 2003, Linteo. Edición bilingüe galego-castelán, con Andrés Pociña.
* *Xela Arias, quedas en nós*, 2004, Xerais.
* *Á procura da poesía. Vida e obra de Luz Pozo Garza*, con Andrés Pociña, 2014, Alvarellos.
* *No tempo de Follas novas. Unha viaxe pola literatura universal*, 2015, Alvarellos.

## Premios 
* Premio Pedrón de Honra en 2011, ex aequo con Andrés Pociña.

## Véxase tamén 
### Ligazóns externas 
* Ficha en galegos.info
Xogos Olímpicos de Inverno de 1992

Os **XVI Xogos Olímpicos de Inverno** tiveron lugar entre o 8 e o 23 de febreiro de 1992 en Albertville, Francia.

## Elección da sede 
Outras cidades candidatas foron Anchorage (Estados Unidos), Berchtesgaden (Alemaña), Cortina d'Ampezzo (Italia), Lillehammer (Noruega), Falun (Suecia) e Sofía (Bulgaria).

## Facho Olímpico 
[miniatura|Ruta do Facho Olímpico en [Francia]]
[miniatura|O Escultor mexicano [Abel Ramírez Águilar crea unha escultura de neve como parte dunha competición afiliada cos Xogos Olímpicos]]
Do 13 de decembro de 1991 ao 8 de febreiro de 1992, 5.500 relevistas levaron o facho olímpico nun percorrido de 5.500&nbsp;km que comezou en Olimpia e pasou por Atenas para coller un Concorde e poñer rumbo a Francia, onde realizou a seguinte ruta:

París - Nantes - Le Havre - Lille - Estrasburgo - Limoges - Bordeos - Tolosa - Ajaccio - Niza - Marsella - Lión - Grenoble - Albertville

## Deportes 
## Países participantes 
## Cadro de Medallas 
## Notas 
## Véxase tamén
Antonio Pérez García

**Antonio Pérez García**, coñecido como **Rey**, nado en Canaval (Sober) o 25 de febreiro de 1899 e finado na Habana o 5 de abril de 1965, foi un músico e político galego.

## Traxectoria 
Era dono da fábrica de cerámica de Canaval. Fixo estudos musicais no Conservatorio Nacional de Madrid, e aprobou a carreira de piano en só dous exames, obtendo Premio Especial. Dirixiu bandas e orquestras das provincias de Ourense e Lugo, entre elas a Banda de Música de Sober nos anos trinta. Na República militou no Partido Republicano Gallego e foi presidente do Comité Republicano-Agrario de Canaval. Foi alcalde de Sober co triunfo da Fronte Popular en febreiro de 1936. Logo do golpe de Estado do 18 de xullo de 1936 logrou fuxir a Cuba disfrazado de cura coa falsa identidade de **Antonio Rodríguez Álvarez**. Foi xulgado por rebelión e declarado en rebeldía. En Cuba chegou a ser un respectado compositor e pianista.

## Véxase tamén 
### Bibliografía 
* 

### Ligazóns externas 
* Antonio Pérez García “Rei”, alcalde en 1936
* Xenocidio galego: a súa expresión en Sober
Santa Cruz del Comercio

**Santa Cruz del Comercio** é unha lodalidade e concello español da provincia de Granada. Está situado na parte centro-norte da comarca de Alhama, a uns 51 km da capital granadina. O concello é un enclave en Alhama de Granada.

O concello santacruceño está formado polos núcleos de Santa Cruz del Comercio e Valenzuela, tamén chamado *Seco de Lucena*.

## Historia 
A localidade denominouse "*Santa Cruz de Alhama*" ata 1884, ano no que cambiou o apelido por "*del Comercio*" en agradecemento ao gremio dos comerciantes de Madrid que financiaron parte da súa reconstrución tralo fatídico terremoto de 1884 que asolou boa parte da provincia de Granada, especialmente na comarca alhameña.

## Demografía 
Segundo o INE, no ano 2024 tiña unha poboación de 515 habitantes.

## Política 
Os resultados en Santa Cruz del Comercio nas últimas eleccións municipais, celebradas en maio de 2011, son:

## Notas 
## Véxase tamén 
### Outros artigos 
* Terremoto de Granada de 1884.
### Ligazóns externas 
* Páxina web do Excmo. Concello de Santa Cruz del Comercio 
* Microweb turística de Santa Cruz del Comercio realizada polo Padroado de Turismo de Granada
Can (homónimos)

O termo **can** pódese referir a: 
## Fauna
***Can**, mamífero carnívoro doméstico da familia dos cánidos (*Canis lupus familiaris*), do que existen múltiples razas de características diversas e que, pola súa intelixencia e lealdade, é utilizado polo ser humano en múltiples funcións. O feminino é **cadela**.
****Can de palleiro**, raza de can de Galicia, ou tamén cruzamento de moitas razas, can palleirán. / 
**Can doente, o que ten a rabia. 
**Can sen dono, can vagabundo. 
**Can, figurativamente, persoa sen amigos. 
**Can vello, figurativamente, home astuto e con experiencia, capaz de enganar e enredar ás mulleres.

## Ferramentas
***Can**, aparello con forma de angazo que se vai arrastrando polo fondo do mar para apañar determinados mariscos como ameixas, berberechos ou longueiróns, que vai recollendo nunha rede que leva detrás.

## Numismática
***Can**, antiga moeda de dez céntimos. Can grande, pataco patacón. Tamén antiga moeda de cinco céntimos. Cadela, can pequeno, carocha.

## Título nobiliario
***Can**, título dos soberanos tártaros ou mongois, **khan**.

## Música
* Can (banda), unha banda de rock experimental de Alemaña Occidental, de 1968.
* *Can* (álbum), un álbum de 1979.

## Hidronimia
* Río Can, un río de Essex, no Reino Unido.

## Astronomía
* As dúas constelacións representadas tradicionalmente con forma de can, **Canis Major** e  **Canis Minor**.

## Outros
* O **Campionato Africano das Nacións**.

## Véxase tamén
Territorio histórico

**Territorio histórico** (en éuscaro *foru lurralde* ou *lurralde historiko*) é a denominación que se usa na comunidade autónoma do País Vasco (España), dentro do seu ordenamento xurídico interno, para cada unha das tres entidades territoriais que a integran: Áraba, Biscaia e Guipúscoa. Os territorios históricos coinciden, nos seus actuais límites, coas provincias do mesmo nome:

Os territorios históricos están rexidos por Deputacións Forais, as cales exercen non só as competencias ordinarias dunha deputación provincial, senón tamén competencias propias do réxime foral como, por exemplo, en materia fiscal, e por Xuntas Xerais, órganos lexislativos facultados para aprobar normas e regulamentos forais. Cada Xunta Xeral está composta por 51 membros, elixidos por sufraxio universal en cada territorio.

O recoñecemento constitucional desta singularidade dos territorios históricos, do mesmo xeito que a da Comunidade Foral de Navarra, deriva da disposición adicional primeira da Constitución española (aínda que a Constitución alude a "territorios forais", o Estatuto de Autonomía para o País Vasco adopta a expresión "territorios históricos"):

A disposición adicional primeira da Constitución, o Estatuto de Autonomía do País Vasco e a Lei de Territorios Históricos (Lei 27/1983, de 25 de novembro, de Relacións entre as Institucións Comúns da Comunidade Autónoma e os Órganos Forais dos seus Territorios Históricos) aprobada polo Parlamento Vasco constitúen o marco xurídico básico destes entes territoriais forais.

Tamén se lles chama *territorios históricos* aos sete territorios que, segundo a Euskaltzaindia, coa denominación oficial en castelán en cursiva (aprobada polas cortes xerais españolas), e o nacionalismo vasco, compoñerían a chamada *Euskal Herria* (Áraba -en éuscaro, *Araba*-, Biscaia -*Bizkaia*-, Guipúscoa -*Gipuzkoa*-, que conforman a autonomía do País Vasco, e Navarra -*Nafarroa*-, en España; e Baixa Navarra -*Nafarroa Beherea*-, Lapurdi e Zuberoa, en Francia).

## Notas 
## Véxase tamén 
### Ligazóns externas 
*Lei 27/1983, de 25 de novembro, de Relacións entre as Institucións Comúns da Comunidade Autónoma e os Órganos Forais dos seus Territorios Históricos.
Juana Acosta

**Juana Acosta Restrepo**, nada en Cali o 28 de novembro de 1976, é unha actriz e modelo colombiana. Actualmente reside en España, onde transcorreu gran parte da súa carreira interpretativa.

## Vida persoal
A súa parella é o tamén actor Ernesto Alterio, co que ten unha filla chamada Lola e nada en 2006. A súa irmá é a tamén actriz Valentina Acosta. É cuñada de Malena Alterio e nora de Héctor Alterio.

## Filmografía 
### Cine 
* *Golpe de estadio* (1998), de Sergio Cabrera
* *Es mejor ser rico que pobre* (1999), de Ricardo Coral
* *Kalibre 35* (2000), de Raúl García
* *Juegos bajo la luna* (2000), de Mauricio Walerstein
* *Canciones de invierno* (2004), de Félix Viscarret
* *Diario de un skin* (2005), de Jacobo Rispa
* *A golpes* (2005), de Juan Vicente Córdoba
* *WC* (2005), de Enio Mejía
* *Los 2 lados de la cama* (2005), de Emilio Martínez Lázaro
* *Bienvenido a casa* (2006), de David Trueba
* *El asesino del parking* (2006), de Isidro Ortiz
* *Slam* (2003), de Miguel Martí
* *Una hora más en Canarias* (2010), de David Serrano
* *El cartel de los sapos* (2012), de Carlos Moreno
* *Libertador* (2013) de Edgar Ramírez

### Televisión 
* *Mascarada* (1995)
* *La Dama del pantano* (1999)
* *La reina de Queens* (2000)
* *Policías, en el corazón de la calle* (2001)
* *Javier ya no vive solo* (2002)
* *Hospital Central* (2002)
* *El comisario* (2003)
* *Génesis, en la mente del asesino* (2006)
* *Mujeres Asesinas* (2008)
* *Hospital Central* (2008-2009)
* *Adolfo Suárez, el presidente* (2009)
* *Crematorio* (2010)
* *Les beaux mecs* (2011)
* *Hispania, la leyenda* (2011-2012)
* *Familia* (2013)
* *Velvet* (2014- )

## Teatro 
* *Convulsiones*, de Pavel Nowisky
* *Los demonios*, de Pavel Nowisky
* *Nuestro pueblo*, de Juan Carlos Corazza
Xogos Olímpicos de Inverno de 1980

Os **XIII Xogos Olímpicos de Inverno** celebráronse en Lake Placid, Nova York (Estados Unidos). Foi a segunda vez que Lake Placid albergou os Xogos Olímpicos de Inverno, tras os Xogos de 1932.

## Elección da sede 
O proceso de selección tivo lugar na 75º Sesión do Comité Olímpico Internacional que tivo lugar en Viena o 13 de outubro de 1974.

## Facho Olímpico 
miniatura|140px|Pebeteiro dos Xogos
Do 30 de xaneiro ao 13 de febreiro, 52 relevistas levaron o facho olímpico nun percorrido de 12.824&nbsp;km que comezou na cidade grega de Olimpia - Atenas e tras unha escala en Shannon (Irlanda) pasou aos Estados Unidos, país no que realizou a seguinte ruta:

Langley - Washington - Baltimore - Filadelfia - Nova York - Albany - Lake Placid

## Deportes 
## Países participantes 
Os países que participaron nos XIII Xogos Olímpicos de Inverno son os seguintes: 

## Cadro de Medallas 
## Notas 
## Véxase tamén
Laura Bugalho

**Laura Bugalho**, nada en Santiago de Compostela o 6 de maio de 1964 é unha sindicalista e activista galega en diversas causas políticas e sociais, principalmente os dereitos das persoas migrantes, os dereitos das persoas transexuais e a autodeterminación de Galiza.

## Traxectoria 
Diplomada en Maxisterio e licenciada en Pedagoxía, na especialidade de Intervención Social, traballa como sindicalista da CIG desde 1992. Asemade ten destacado como activista LGBT, transfeminista e a prol dos dereitos das persoas migrantes. É membro do Foro Galego de Inmigración, do colectivo Stop Desahucios Compostela e tamén milita na causa soberanista galega, amais de ser fundadora da asociación Transgaliza.

Ten publicado diversos artigos en publicacións como *Andaina*, *A Nosa Terra*, *Novas da Galiza*, *Galiza Livre*, *Diário Liberdade* e *Sermos Galiza*.

En 2009 Laura Bugalho axudou a sacar á luz a trama da chamada Operación Peregrino, na que 57 persoas de orixe marroquí foran traídas a España coa promesa dun emprego despois de abonaren dez mil euros. A raíz daquel caso Bugalho foi acusada de falsidade documental e sometida a xuízo, mais chegaría a un pacto coa Fiscalía tras defender en todo momento que as acusacións partían dunha vinganza policial.

É unha das protagonistas do libro *Memoria diversa* de Eva Mejuto.

## Recoñecementos 
Laura Bugalho ten recibido, entre outros, os seguintes premios e recoñecementos:
* Premio *Legais* 2001 á Defensa dos Dereitos e Liberdades LGBT.
* Premio *Triángulo de Ouro* EHGAM 2009.
* Premio *Nicolás Salmerón* 2011 na categoría de Defensa das Liberdades Sexuais.

## Notas 
## Véxase tamén 
### Ligazóns externas 
*.
*
Leonardo Santamarina

**Leonardo Santamarina Becerra**, nado na Fonsagrada o 7 de marzo de 1912 e finado en New Brunswick (Nova Jersey) o 12 de febreiro de 1987, foi un mestre e político galego.

## Traxectoria 
Graduouse como mestre na Escola Normal de Santiago de Compostela. Traballou como mestre e estaba matriculado na Sección de Pedagoxía da Facultade de Filosofía e Letras da Universidade Central de Madrid cando se produciu o golpe de Estado do 18 de xullo de 1936. Incorporouse ao exército leal e traballou nas oficinas da sección de artillaría en Lorca. Chegou a ser capitán de Artillaría. Ao derrubarse a República exiliouse en Cuba onde traballou como mestre e doutorouse na Universidade da Habana. En 1945 marchou aos Estados Unidos de América onde foi profesor de Lingua e Literatura española no Douglass College de New Brunswick.

## Vida persoal 
Foi irmán do veterinario Enrique Santamarina Becerra, e tío do filólogo Antón Santamarina.
## Véxase tamén 
### Bibliografía 
*
SS Californian

O '*SS *Californian'''* foi un transatlántico mixto que é controvertidamente famoso en relación á traxedia do *Titanic* en 1912.

O SS *Californian* pertencía ao holding de J. P. Morgan International Mercantile Marine Co. como parte da firma Leyland Line. Foi botado o 26 de novembro de 1901 nos estaleiros Shipbuilding & Engineering Company en Dundee, Escocia. Estaba deseñado para realizar esencialmente tarefas de cabotaxe e transportar unha reducida cantidade de pasaxe (50 pasaxeiros e 55 tripulantes). Desde 1911 estaba baixo o mando do capitán Stanley Lord na ruta Londres-Boston (Massachusetts, Estados Unidos).

## Notas 
## Véxase tamén 
### Bibliografía 
Agás que se indique o contrario, todos os libros están en inglés 
* Eaton, John P. e Haas, Charles A. *Titanic: Triumph and Tragedy* Nova York: W. W. Norton & Company, 1995.
* Lord, Walter. *A Night to Remember''. Nova York: St. Martin's Griffin, 2005 [1955]. ISBN 978-0-8050-7764-3.
* Lord, Walter. *The Night Lives On*. Morrow and Company, 1986.
* Reade, Leslie. *The Ship That Stood Still: The Californian and Her Mysterious Role in the Titanic Disaster*. W. W. Norton & Co Inc, 1993.
* Lynch, Donald e Marschall, Ken. *Titanic: An Illustrated History*. Hyperion, 1995.
* Butler, Daniel Allen. *The Other Side of the Night*. Casemate, 2009.
Iván Kaviedes

**Jaime Iván Kaviedes Llorenty**, nado en Santo Domingo de los Colorados o 24 de outubro de 1977 é un exfutbolista ecuatoriano que xogaba na demarcación de dianteiro. Foi un dos xogadores máis prometedores de Ecuador, marcado polas constantes indisciplinas e saídas nocturnas, pese ao que segue sendo un ídolo no seu país.
## Traxectoria 
Orfo dende os seis anos comezou a xogar nos equipos infantís da súa vila, pasando polo Audaz, Adac, Tres de Julio, Los Chavos, Sport Colombia e Talleres; ao tempo que estudaba na escola Pío XII

Saltou á fama o 1998 ao ser o máximo goleador do mundo, marcando 43 goles no Club Sport Emelec, tras o cal fichou polo Perugia Calcio, converténdose no primeiro xogador ecuatoriano en fichar por un equipo da Primeira División Italiana. Militou no equipo italiano media tempada marcando catro goles, porén despois de facer unha aceptábel Copa América ficha polo Celta de Vigo no verán de 1999 por un prezo aproximado de 5 millóns de dólares..

Pertenceu ao Celta catro tempadas pero so chegou a disputar seis encontros oficiais, sen marcar ningún gol. Ante a competencia principalmente de Benny McCarthy, pero tamén de xogadores como Mario Turdó, foi cedido a varios equipos, coma o Puebla FC, Real Valladolid, FC Porto e Barcelona de Guayaquil.

Tras deixar o Celta en 2003 estivo varios meses sen xogar profesionalmente, ata que a comezos de 2004 fichou polo Deportivo Quito e pasou despois por Crystal Palace, Argentinos Junior, El Nacional e Liga de Quito.

A finais de 2009 entrou nunha clínica de rehabilitación por problemas coas drogas, e tras dous anos sen xogar profesionalmente fichou polo Macará de Ambato, pero foi separado do equipo.

En 2011 fichou novamente por El Nacional.

No ano 2012, tras realizar a pretempada co Deportivo de Quito, anunciou a súa retirada do fútbol, porén fichou despois polo Aucas, onde a súa actuación se viu marcada por ser detido ao conducir ebrio e agredir a uns policías.

### Coa selección de fútbol de Ecuador 
Foi internacional coa Selección de fútbol de Ecuador en 55 ocasións, debutou o 14 de outubro de 1998 nun encontro amigábel ante o Brasil

O 7 de novembro de 2001 marcou o gol da histórica clasificación de Ecuador para o seu primeiro Mundial, Corea/Xapón 2002

No Mundial de Fútbol Alemaña 2006 anotou un gol, ante Costa Rica.

## Véxase tamén 
### Ligazóns externas 
* Páxina oficial do xogador
Jack Phillips

**John George "Jack" Phillips**, nado en Farncombre (Surrey) o 11 de abril de 1887 e finado no Atlántico Norte o 15 de abril de 1912, foi un mariño inglés, o radiotelegrafista principal do *RMS Titanic*, famoso transatlántico británico afundido tras chocar contra un iceberg o 15 de abril de 1912.

Phillips é recoñecido no seu país como unha persoa afouta, posto que mentres o barco se afundía e a sala de comunicacións se enchía de auga, el continuou firme enviando sinais de socorro a todos os barcos posibles. Foi un dos primeiros en utilizar o sinal de socorro SOS.

## Véxase tamén 
### Outros artigos 
* Harold Bride
### Ligazóns externas 
* https://web.archive.org/web/20130121022430/http://titanic-titanic.com/titanic_memorial-john_phillips.shtml
* http://www.weyriver.co.uk/theriver/
* https://web.archive.org/web/20130928034142/http://www.avsia.com/djohnson/titanic.html O legado radial do R.M.S. Titanic
* https://web.archive.org/web/20130313185852/http://www.hf.ro/jack.htm
Dundee

O burgo real de **Dundee** (en gaélico: *Dùn Dèagh*, en escocés *Dundee*) é a cuarta cidade por número de habitantes de Escocia, cun censo de poboación de aproximadamente 190.000 habitantes e é igualmente unha das 32 subdivisións escocesas. A cidade sitúase na costa leste, na parte norte da baía do río Tay, preto da súa desembocadura no mar do Norte.

## Historia
A cidade edificouse ao redor dun outeiro basático, chamado hoxe en día *Dundee Law*, de 174 m de altura. Durante a idade de ferro o lugar sobre o que actualmente asentase Dundee estivo ocupado por un asentamento picto. No seu *History of the Scottish People* (Historia do Pobo de Escocia), de 1527, *Hector Boece* suxeriu que o nome picto do lugar foi *Alec-tum*, que significa *un lugar fermoso*, nome que ata 1607, segundo William Camdem, foi utilizado xunto ao actual para referirse á cidade.

Desde 1975, a cidade é o centro administrativo da rexión de Tayside, e foi en si mesma administrada como un dos distritos da devandita rexión. Desde a abolición do sistema administrativo de dous niveis en Escocia no 1996, a cidade de Dundee, incorporando o burgo de Ferry, pasou a ser unha autoridade autónoma, converténdoa nunha das subdivisións gobernamentais locais máis pequenas de Escocia en termos de superficie.

Dundee celebrou o seu octoxésimo aniversario no 1991, e é coñecida como a *Cidade do Discovery* en honor ao RRS Discovery, a famosa nave de exploración antártica de Robert Falcon Scott, que foi construída na cidade.

O 5 de marzo de 2004, Dundee foi recoñecida como a *Cidade do Comercio Xusto*, o que significa o recoñecemento á cidade como promotora deste tipo de comercio.

## Véxase tamén
### Ligazóns externas 
* Dundee City Council
* Dundee City Council Photo Archive
* Información de Dundee
* Universidade de Dundee
* Universidade de Abertay Dundee
* Dundee College
* Colección Dundonia 
* Dialecto de Dundee 
* Hoteles en Dundee
* RRS Discovery y los Verdant Works
* Fragata Unicorn 
* Catedral de St. Andrew
José Barbeito Rouco

**José Barbeito Rouco**, nado na Coruña en 1885 e finado na Habana o 13 de outubro de 1946, foi un médico e político galego.

## Traxectoria 
Estudou o Bacharelato no Instituto da Coruña e licenciouse en Medicina na Universidade de Santiago de Compostela (1907). Estableceuse como médico na Coruña. Foi membro da Irmandade da Fala local. Na República afiliouse a Izquierda Republicana. En abril de 1936 foi elixido compromisario para a elección do presidente da República. Logo do golpe de Estado do 18 de xullo de 1936 logrou fuxir a Cuba co seu fillo José Barbeito López. En Cuba foi membro da Agrupación de Izquierda Republicana da illa.

## Véxase tamén 
### Bibliografía 
*
Harold Bride

**Harold Sydney Bride**, nado en Londres o 11 de xaneiro de 1890 e finado o 29 de abril de 1956, foi o radiotelegrafista subalterno do RMS Titanic. Traballando xunto con Jack Phillips, Bride axudou informando ao Capitán Smith sobre os barcos que ían en axuda do *Titanic*. A mañá seguinte á traxedia, Bride foi rescatado polo RMS Carpathia e sen preocuparse polo seu estado físico tras pasar toda a noite no mar, axudou ao operador de radio do Carpathia a transmitir a lista de pasaxeiros sobreviventes do RMS Titanic.

Bride foi moi cuestionado pola prensa escrita e pola Armada dos Estados Unidos, quen lle cuestionaron que mentres estaba no RMS Carpathia non axudou nas preguntas que se lle facían sobre algúns dos pasaxeiros, ao que Bride se defendeu dicindo que a prioridade era dar mensaxes privados dos pasaxeiros e informar aos sobreviventes, non responder ás preguntas da prensa. Tamén dixo que a Armada non entendeu o código morse, algo que esta negou.

Aínda que foi un testemuño clave do afundimento, Bride sempre mantivo un perfil baixo. Antes do *Titanic*, o 16 de marzo de 1912, Bride comprometérase con Mabel Ludlow pero rompeu este compromiso pouco despois cando coñeceu en setembro a Lucy Downie, con quen casou o 10 de abril de 1920.

Durante a primeira guerra mundial, Bride serviu como telegrafista no vapor ''Mona's Isle'' e en 1922 marchou coa súa dona a vivir a Escocia onde pasou o resto dos seus días. Tivo tres fillos, Lucy (1921), John (1924) e Jeanette (1929).

## Notas 
## Véxase tamén 
### Ligazóns externas 
* Biografía de Harold Bride 
* Interrogatorio na investigación sobre o accidente do Titanic
Queens Park Rangers F.C.

O **Queens Park Rangers Football Club**, coñecido tamén coma **QPR**, é un equipo de fútbol profesional da cidade de Londres, Inglaterra. Xogan actualmente na Premier League. Foron campións da League Cup en 1967, foron subcampións na antiga First Division na tempada 1975–76, e chegaron á final da FA Cup en 1982.

O Queens Park Rangers Football Club foi fundado en 1886 tras a fusión do Christchurch Rangers e do St. Judes Institute, e as súas cores tradicionais son o azul e o branco. Nos primeiros anos tras a formación do club, xogaban os partidos en diferentes campos ata que finalmente se asentaron no Loftus Road Stadium. Debido á súa proximidade con outros clubs do oeste de Londres, o QPR mantén antigas rivalidades con varios equipos da zona, sendo os máis salientables o Chelsea, Fulham e Brentford. Fóra de Londres, o QPR mantén tamén unha rivalidade co Watford.

## Xogadores 
### Cadro actual 
*Actualizado a 31 de xaneiro de 2020.*

## Palmarés 
### Nacional 
#### Liga 
* **Football League Championship e predecesoras: 2**
** 1982–83; 2010–11
* **Football League One e predecesoras: 2**
** 1947–48; 1966–67

#### Copas 
* **Football League Cup: 1**
** 1966–67

## Notas 
## Véxase tamén 
### Ligazóns externas 
*Sitio web oficial
Watford F.C.

O **Watford Football Club** é un equipo de fútbol profesional da cidade de Watford, Hertfordshire (Inglaterra). Foi fundado en 1881 coma Watford Rovers, e xogou en numerosos campos nos seus primeiros anos, antes de asentarse permanentemente en Vicarage Road en 1922.

## Xogadores 
### Cadro actual 
Cadro actualizado a 1 de febreiro de 2020.

## Palmarés 
### Nacional 
#### Liga 
* **Football League Third Division: 2**
** 1968–69, 1997–98
* **Football League Fourth Division: 1**
** 1977–78
* **Southern Football League: 1**
** 1914–15

## Notas 
## Véxase tamén 
### Ligazóns externas 
* Sitio web oficial
Universidade Bordeos I

A **Universidade Bordeos I** (en , ou simplemente *Bordeaux I*) considérase como a institución prestixiosa do mundo no referente á educación científica e tecnolóxica. O Bordeaux I está situado na cidade de Bordeos, na rexión de Aquitania.

## Véxase tamén 
### Ligazóns externas 
* Páxina web oficial do Bordeaux I
Angamali

**Angamali** (en malaiala: *അങ്കമാലി*, Aṅkamāli) é un concello do distrito de Ernakulam no estado de Kerala, na India, situado a 33&nbsp;km ao norte da capital do distrito funciona como unha cidade satélite de Kochi. En maio de 1952 constituíuse como gram panchayat, goberno local autónomo, e en abril de 1978 logrou o status de concello. En 2001 a súa poboación era de 33.424 habitantes.
Colorado Springs, Colorado

**Colorado Springs** é unha cidade localizada no condado de El Paso no estado estadounidense de Colorado. No censo dos Estados Unidos de 2010 tiña unha poboación de 416.427 habitantes e unha densidade de poboación de 824,93&nbsp;km².

## Turismo 
Ademais de Pikes Peak, hai moitas atraccións turísticas na zona, incluíndo o Xardín dos Deuses no que destacan as formacións de arenito vermello, o Manitou Cliff Dwellings, o Complexo de Adestramento Olímpico dos Estados Unidos e a Academia da Forza Aérea dos Estados Unidos. De acordo coa Oficina de Convención e Visitantes de Colorado Springs, a área atrae preto de seis millóns de turistas cada ano.

A cidade está comunidada a través do aeroporto de Colorado Springs.

## Industria 
* Centro de Operacións da Montaña Cheyenne: un centro de mando militar albergado baixo a Montaña Cheyenne, ao sur de Pike Peak.
* Base da Forza Aérea Peterson (industria militar).
* Academia da Forza Aérea dos Estados Unidos (industria militar).
* FrontRange Solutions (software).

Na cidade está unha das cinco estacións mestras do seguimento terrestre de GPS (as outras catro estacións do sistema están en Kwajalein, Hawai, Diego García e Ascensión).

## Educación 
O Distrito Escolar 11 de Colorado Springs xestiona as escolas públicas. A cidade acolle o Colorado College e a Universidade de Colorado en Colorado Springs (UCCS), ademais da Academia da Forza Aérea dos Estados Unidos.

## Deporte 
O equipo de béisbol Colorado Springs Sky Sox xoga na Liga da Costa Pacífica (clasificación AAA). É un equipo das ligas menores correspondente aos Colorado Rockies.

## Relixión 
Nos últimos anos, Colorado Springs atraeu un grande fluxo de protestantes. Os grupos protestantes con sede en Colorado Springs inclúen Enfoque á Familia ("Focus on the Family"; unha organización cristiá e política), Compasión International, The Navigators, Youth with a Misión, Young Life e a International Bible Society.

## Eventos 
O 23 de xaneiro de 2001 a policía obtivo un indicio de que os dous membros que aínda non foran capturados do grupo criminal Texas 7, buscados por roubo e o asasinato dun oficial da policía, se escondían no Holiday Inn en Colorado Springs. Os dous fuxitivos realizaron algunhas transmisións de radio en directo antes de ser arrestados.

O 15 de febreiro de 2003 4.000 manifestantes reuníronse en Academy Boulevard para protestar en contra da Guerra de Iraq. Despois da manifestación e masrcha pacíficas, a multitude foi dispersada con gases lacrimóxenos, aspersores de pementa e balas de goma. Houbo varios arrestados.

Nese ano, fíxose pública a evidencia que acusaba o Departamento de Policía de Colorado Springs por colaborar coa Policía de Denver, para reunir o que se coñece como os *Arquivos Espía*. Estes arquivos conteñen información reunida polo departamento de policía a través da vixilancia de activistas, organizacións e manifestantes que non incumpriran a lei.

## Véxase tamén 
### Ligazóns externas 
* Cidade de Colorado Springs
A Frieira, Ponte Castrelo, Castrelo de Miño

** A Frieira** é un lugar da parroquia de Ponte Castrelo no concello ourensán de Castrelo de Miño na comarca do Ribeiro. Tiña 20 habitantes no ano 2011 segundo datos do INE e do IGE, dos cales 8 eran homes e 12 mulleres. Iso supón unha diminución da poboación respecto a 2010, cando tiña 22 habitantes (10 homes e 12 mulleres).
## Lugares e parroquias 
### Lugares de Ponte Castrelo 
### Parroquias de Castrelo de Miño 
## Notas
Zigomorfo

[miniatura|150px|Exemplo de flores zigomorfas, de [feixón|faba.]]

O adxectivo **zigomorfo** (do grego ζυγός *zygós*, "xugo", "liña (de soldados)" e μορφή *morphé* "aparencia", "forma"), aplícase, en botánica, aos órganos ou partes da planta (normalmente as flores) que posúen un plano de simetría bilateral, como as flores dalgunhas fabáceas (as *Faboideae* presentan flores zigomorfas, pero as pertencentes ás outras dúas subfamilias dentro de *Fabaceae*, é dicir, *Mimosoideae* e *Caesalpinioideae*, presentan flores actinomorfas) e as das orquídáceas.

## Notas 
## Véxase tamén 
### Bibliografía 
* Font Quer, P. (1993): *Diccionario de botánica*. Barcelona: Editorial Labor. ISBN 84-335-0078-3.

### Outros artigos 
* Actinomorfo

### Ligazóns externas 
*Definición en dicciomed.eusal.es.
O Pousadoiro, Ponte Castrelo, Castrelo de Miño

** O Pousadoiro** é un lugar da parroquia de Ponte Castrelo no concello ourensán de Castrelo de Miño na comarca do Ribeiro. Segundo o Instituto Galego de Estatística, en 2024 tiña 2 habitantes (2 mulleres), o que supón un aumento con respecto a 2011, cando estaba deshabitado.

## Lugares e parroquias 
### Lugares de Ponte Castrelo 
### Parroquias de Castrelo de Miño 
## Notas